b'\n_START_ARTICLE_\nTanko \xc4\x8drevo\n_START_SECTION_\nNaloge\n_START_PARAGRAPH_\nTanko \xc4\x8drevo je glavni predel, kjer poteka prebava in privzem hranil (ogljikovih hidratov, beljakovin, ma\xc5\xa1\xc4\x8dob, elektrolitov) in vode. Zato je notranja povr\xc5\xa1ina zelo pove\xc4\x8dana z gubami, resicami in mikrovilusi. _NEWLINE_Na za\xc4\x8detku tankega \xc4\x8drevesa se hrana pome\xc5\xa1a z \xc5\xbeol\xc4\x8dem, ki se skozi \xc5\xbeol\xc4\x8dna izvodila izliva v dvanajstnik in sokom trebu\xc5\xa1ne slinavke. S pomo\xc4\x8djo omenjenih izlo\xc4\x8dkov se ogljikovi hidrati in ma\xc5\xa1\xc4\x8dobe cepijo na osnovne sestavne dele. Slednje absorbira stena tankega \xc4\x8drevesa in potujejo do jeter in zatem prehajajo v sistemski krvni obtok.'